《和雷壑先生韵》
宋代·苏寿元

青紫过如拾芥轻，今吾非辱故非荣。
海波忽与桑田改，书眼空如秋月明。
只可一丘容鹤隐，何须万里较鹏程。
到头更要深山住，不作终南捷径名。

作者简介：宋元间福州福安人，字仁仲，号北溪。九岁能属文。弱冠游太学，以文名。宋亡，隐居建阳。时太学生至京师者皆授郡博士。或劝之出，不听，以《春秋》、《四书》教学者。有《春秋经世》、《春秋大旨》。